## Odluka o kriterijima i mjerilima za utvrđivanje visine naknade za korištenje cestovnog zemljišta u Republici Hrvatskoj

### NN 83/1992 (2.12.1992.), Odluka o kriterijima i mjerilima za utvrđivanje visine naknade za korištenje cestovnog zemljišta u Republici Hrvatskoj

# PODUZEĆE "HRVATSKE CESTE"

Na temelju članka 45. stavke 2. Zakona o cestama - pročiščeni tekst
("Narodne novine" br. 56/91 i br. 49/92) i članka 61. stavke
1. Statuta Poduzeća "Hrvatske ceste" poduzeće za održavanje,
zaštitu, rekonstrukciju i izgradnju cesta u - Hrvatskoj ("Narodne
novine" br. 57/90) Upravni odbor Poduzeća "Hrvatske ceste"
na 2. sjednici održanoj 10. studenog 1992. godine donio je

## ODLUKU

### o kriterijima i mjerilima za utvrđivanje visine naknade za korištenje cestovnog zemljišta u Republici Hrvatskoj

Članak 1.

Ovom odlukom utvrđuju se kriterifi i mjerila za utvrđivanje visine naknade,
te način i nadležnost organiziranja i provođenja postupka za ustupanje
cestovnog zemljišta ria korištenje.

I. OBVEZNICI PLAĆANJA NAKNADE ZA KORIŠTENJE CESTOVNOG ZEMLJIŠTA

Članak 2.

Obveznici plaćanja naknade za korištenje cestovnog zemljišta jesu pravne
i fizičke osobe (u daljnjem tekstu: korisnici) koji koriste cestovno zemljište
uz javne ceste u Republici Hrvatskoj bez obzira da li obavljaju prateće
uslužne djelatnosti (ugostiteljstvo, trgovina, servisi i dr.) ili ga koriste
za druge; nekomercijalne svrhe (uzgoj poljoprivrednih kultura, izgradnja
stambenih objekata i sl.)

II. KRITERlJI I MJERILA

Članak 3.

Kriteriji i mjerila za utvrđivanje visine naknade za korištenje cestovnog
zemljišta utvrđuju se za:

A. KORIŠTENJE CESTOVNOG ZEMLJIŠTA U KOMERCIJALNE SVRHE (obavljanje
pratećih uslužnih djelatnosti)

za:

1. objekte trajnog karaktera

2. objekte privremenog karaktera

B. KORIŠTENJE,CESTOVNOG ZEMLJlŠTA U NEKOMERClJALNE SVRHE (uzgoj
poljoprivrednih kultura, pašnjaci, izgradnja stambenih objekata),

A.1. KORIŠTENJE CESTOVNOG ZEMLJIŠTA U KOMERCIJALNE SVRHE za
objekte trajnog karaktera (zidani,čvrsti objekti)

Članak 4.

Kriterij za utvrđivanje visine naknade za korištenje, cestovnog zemljišta
za objekte trajnog karaktera u kojima se obavljaju prateće uslužne djelatnosti
(komercijalno korištenje) a) za pravne i fizičke osobe koje obavljaju ugostiteljsku,
trgovačku, servisnu i sl. djelatnost je ostvareni promet od obavljanja
djelatnosti b) za korisnike koji obavljaju djelatnost prodaje nafte i naftnih
prerađevina ostvareni maloprodajni rabat (razlika u cijeni), odnosno maloprodajna
cijena nafte i naftnih prerađevina.

Članak 5.

Mjerilo za utvrđivanje visine naknade je: za korisnike iz točke a) članka
4. - postotak od ostvarenog prometa, a za korisnike iz točke b) članka
4. - postotak od ostvarenog maloprodajnog rabata (razlika u cijeni), odnosno
maloprodajne cijeae nafte i naftnih prerađevina.

Članak 6.

Naknada za korištenje cestovnog zemljišta utvrđuje se, temeljem kriterija
i mjerila iz članka 4. i 5. ove odluke u visini od:

A.2. KORIŠTENJE CESTOVNOG ZEMLJIŠTA U KOMERCIJALNE SVRHE za
objekte privremenog karaktera (pokretne radnje, kiosci)

Članak 7.

Kriterij za utvrđivanje naknade za korištenje cestovnog zemljišta za
objekte privremenog karaktera (pokretne radnje, kiosci) u kojima se obavljaju
uslužne djelatnosti (komercijalno korištenje) je veličina cestovnog zemljišta
izražena u m2 koje koristi korisnik, a mjerilo je mjesečni paušal izražen
u DEM/m2, cestovnog zemljišta.

Članak 8.

Naknada za korištenje cestovnog zemljišta utvrđuje se temeljem kriterija
i mjerila iz članka 7. ove odluke u visini od: a) -% od ostvarenog prometa
od obavljanja ugostiteljskih, trgovačkih, ostalih usluga, za korisnike
iz točke a) članka 4. b) -% od ostvarenog rabata (razlika u cijeni) nafte
i naftnih prerađevina /% od maloprodajne cijene nafte i naftnih prerađevina
iz točke b) članka 4. ove odluke.

B. KORIŠTENJE CESTOVNOG ZEMLJIŠTA U NEKOMERCIJALNE SVRHE

Članak 9.

Kriterij za utvrđivanje naknade za korištenje cestovnog zemljišta u
vlasništvu Poduzeća "Hrvatske ceste" u nekomercijalne svrhe (uzgoj
poljoprivrednih kultura, pašnjaci, izgradnja stambenih objekata) je veličina
cestovnog zemljišta izražena u m2 koje korisnik koristi, a mjerilo je mjesečni
paušal izražen u DEM/m2 cestovnog zemljišta.

Članak 10.

Naknada za korištenje cestovnog zemljišta koje je u vlasništvu Poduzeća
"Hrvatske ceste" utvrđuje se temeljem kriterija iz članka 9.
ove odluke u visini od 0,35 DEM/m2 mjesečno za sve kategorije cesta u Republici
Hrvatskoj.

Članak 11.

Naknadu za korištenje cestovnog zemljišta iz članka 6. 8. i 10. ove
odluke korisnik obračunava i uplaćuje mjesečno na žiro-račun Poduzeća "Hrvatske
ceste", a kontrolu naplate vrši Poduzeće "Hrvatske ceste"
godišnje ili za period korištenje cestovnog zemljišta kod objekata privremenog
karaktera.

Članak 12.

Iznosi izraženi u DEM kojima je utvrđena visina naknade iz članka 8.
i 10. ove odluke preračunavaju se u HRD po tečaju poslovne banke korisnika
ili Narodne banke Hrvatske na dan uplate.

Članak 13.

Naknade za korištenje cestovnog zemljišta utvrđene u članku 6. utvrđuju
se kod raspisa natječaja za ustupanje korištenja cestovnog zemljišta -
kao isklične veličine.

III. NAČIN I NADLEŽNOST ORGANIZIRANJA I PROVOĐENJA POSTUPKA
ZA USTUPANJE CESTOVNOG ZEMLJIŠTA

Članak 14.

Organiziranje i provođenje postupka za ustupanje cestovnog zemljišta
na korištenje je prema odredbama članka 11. Zakona o cestama, u nadležnosti
Poduzeća "Hrvatske ceste" Služba financijskih, komercijalnih
i općih poslova. Poduzeće "Hrvatske ceste" može organiziranje
i provođenje postupka za ustupanje cestovnog zemljišta prenijeti na drugu
pravnu osobu ugovorom, prema odredbi članka 12. Zakona o cestama.

Članak 15.

Način organiziranja i provođenja postupaka za ustupanje cestovnog zemljišta
na korištenje je: 1. natječaj

- za slobodne projektirane lokacije utvrđene po Poduzeću "Hrvatske
ceste" 2. direktna pogodba

- za objekte u funkciji, za ustupanje cestovnog zemljišta u komercijalne
svrhe za objekte privremenog karaktera, za nekomercijalno korištenje cestovnog
zemljišta, te u ostalim slučajevima na koje se ne odnosi točka 1. ovog
članka.

Članak 16.

Ostali međusobni odnosi između Poduzeća "Hrvatske ceste" i
korisnika uređuju se ugovorom.

Članak 17.

Stupanjem na snagu ove odluke prestaje važiti Odluka o kriterijima i
mjerilima za utvrđivanje visine naknade za korištenje postojećih objekata
na cestovnom zemljištu u kojima se obavljaju prateće uslužne djelatnosti
u Republici Hrvatskoj (pročiščeni tekst) broj: 345-01-9562/92 od 19. lipnja
1992. godine.

Članak 18.

Ova odluka stupa na snagu danom donošenja i objavljuje se u "Narodnim
novinama".

Broj : 345-01- 14843/92.

Zagreb, 10. studenoga 1992.

Predsjednik Upravnog odbora Poduzeća "Hrvatske ceste"

**prof. dr. Vinko Čandrlić, v. r.**

Odluka, NN 83/1992-2180